MUNICIPIUL  CRAIOVA

CONSILIUL LOCAL AL MUNICIPIULUI CRAIOVA                                                  
                        HOTĂRÂREA NR.101
privind aprobarea prelungirii duratei contractului de asociere nr.116865/03.04.2023, încheiat între Municipiul Craiova, prin Consiliul Local şi Asociaţia Marea Lojă Naţională din România, în vederea participării la organizarea şi desfăşurarea, în comun, a unor evenimente socio-culturale, în municipiul Craiova
    Consiliul Local al Municipiului Craiova, întrunit în şedinţa ordinară din data de 27.03.2025;

   
Având în vedere referatul de aprobare nr.90074/2025, raportul nr.90077/2025 al Direcţiei Relaţii Publice şi Management Documente şi raportul de avizare nr.90131/2025 al Direcţiei Juridice, Asistenţă de Specialitate şi Contencios Administrativ prin care se propune aprobarea prelungirii duratei contractului de asociere nr.116865/03.04.2023, încheiat între Municipiul Craiova, prin Consiliul Local şi Asociaţia Marea Lojă Naţională din România, în vederea participării la organizarea şi desfăşurarea, în comun, a unor evenimente socio-culturale, în municipiul Craiova și avizele nr.9/2025 al Comisiei I-Buget Finanţe, Studii, Prognoze şi Administrarea domeniului, nr. 9/2025 al Comisiei IV-Învăţământ, Cultură, Sănătate, Culte, Tineret şi Sport şi nr.9/2025 al Comisiei V-Juridică, Administraţie Publică şi Drepturi Cetăţeneşti;
          În conformitate cu prevederile art.14 alin.4 din Legea nr.273/2006 privind finanțele publice locale, modificată și completată şi Ordonanței de Guvern nr.26/2000 privind asociațiile și fundațiile, cu modificarile și completările ulterioare;
În temeiul art.129 alin.2 lit.d şi e, coroborat cu alin.7 lit.a, d şi e şi alin.9 lit.a, art.139 alin.3 lit.f, art.154 alin.1 şi art.196 alin.1 lit.a din Ordonanţa de Urgenţă a Guvernului nr.57/2019 privind Codul Administrativ, cu modificările și completările ulterioare;
HOTĂRĂŞTE:
          Art.1. Se aprobă prelungirea, pe o perioadă de 5 (cinci) ani, a duratei contractului de asociere nr.116865/03.04.2023, încheiat între Municipiul Craiova, prin Consiliul Local al Municipiului Craiova și Asociația Marea Lojă Națională din România, având ca obiect participarea la organizarea și desfășurarea, în comun, a unor evenimente socio-culturale, în municipiul Craiova, conform actului adiţional prevăzut în anexa care face parte integrantă din prezenta hotărâre.
          Art.2. Se mandatează Primarul Municipiului Craiova să semneze actul adiţional la contractul de asociere nr.116865/03.04.2023. 

Art.3. Primarul Municipiului Craiova, prin aparatul de specialitate:  Serviciul  Administraţie Publică Locală şi Relaţii cu Consiliul Local, Direcţia Relaţii Publice şi Management Documente şi Asociaţia Marea Lojă Naţională din România vor aduce la îndeplinire prevederile prezentei hotărâri.

